Oto Frideriks Felkerzāms
Oto Frideriks Felkerzāms (poļu: Otto Fryderyk Felkersamb herbu własnego; miris 1705. gada 27. novembrī) bija Žečpospolitas valsts darbinieks no Felkerzāmu dzimtas, karavīrs un diplomāts, Inflantijas vaivads no 1696. līdz 1705. gadam, daudzu muižu īpašnieks Polijā, Lietuvā un Kurzemē. Dzimis Nīgrandes muižas īpašnieka Jana Felkerzāma ģimenē. Jaunībā Polijas karaļa militārajā dienestā. 1667. gadā kļuva par pirmo Inflantijas kastelānu. Kopā ar ģimeni pāriedams katoļticībā, Felkerzāms nostiprināja pozīcijas Polijas karaļa Jana III Sobeska galmā.